smcproject/ml-wiki-sentences huggingface dataset:
ബേരിയത്തിന്റെ ഏറ്റവും സാധാരണമായ സ്വാഭാവികമായി ഉണ്ടാകുന്ന ധാതുക്കൾ ബേരിയം സൾഫേറ്റ്, BaSO4 (ബേറൈറ്റ്), ബേരിയം കാർബണേറ്റ്, BaCO3 (വിതറൈറ്റ്) എന്നിവയാണ്.
ബെനിറ്റോയിറ്റ് എന്ന അമൂല്യമായ രത്നത്തിൽ ബേരിയം അടങ്ങിയിട്ടുണ്ട്.
ബേരിയം ( ഗ്രീക്കിൽ ബാരിസ്,"ഭാരമേറിയത്" എന്നർത്ഥം).
ഇതിന്റെ ഓക്സൈഡിന് ഗയ്ടൊൺ ഡി മോർ‌വ്യു എന്ന ശാസ്ത്രജ്ഞൻ ബാരൊട്ട് എന്ന് പേര് നൽകി.
ലാവോസിയേ അത് ബാരിറ്റ എന്നാക്കി മാറ്റി.
ബാരിറ്റയിൽ നിന്നാണ് പിന്നീട് ഈ ലോഹത്തിന് ബേരിയം എന്ന പേര് ലഭിച്ചത്.
ആദ്യമായി തിരിച്ചറിഞ്ഞത് കാൾ ഷീലി ആണ്(1774ൽ).
1808ൽ ഇംഗ്ലണ്ടിൽ സർ ഹം‌ഫ്രി ഡേവി ആദ്യമായി ഇതിനെ വേർതിരിച്ചെടുത്തു.
ശ്രദ്ധേയമായ സ്വഭാവഗുണങ്ങൾ
ലോഹ മൂലകമായ ബേരിയത്തിന് രാസപരമായി കാത്സ്യവുമായി സാമ്യങ്ങളുണ്ടെങ്കിലും അതിനേക്കൾ കൂടുതൽ ക്രീയാശീലമാണ്.
ഈ ലോഹം വായുവുമായി സമ്പർകത്തിൽ വരുമ്പോൾ വളരെ എളുപ്പം ഓക്സീകരിക്കപ്പെടും.
ജലവുമായും ആൽക്കഹോളുമായും ശക്തമായി പ്രവർത്തിക്കും.
വായുവിലോ ഓക്സിജനിലോ കത്തുമ്പോൾ ബേരിയം ഓക്സൈഡിനൊപ്പം (BaO) പെറോക്സൈഡും ഉണ്ടാകുന്നു.
ഇതിന്റെ ലഘുവായ സം‌യുക്തങ്ങൾ അവയുടെ ഉയർന്ന ആപേക്ഷിക സാന്ദ്രതയുടെ കാര്യത്തിൽ ശ്രദ്ധേയമാണ്.
ബേരിയം ഉൾക്കൊള്ളുന്ന ഏറ്റവും സാധാരണ ധാതു-അതിന്റെ സൾഫേറ്റായ ബാരൈറ്റിന്റെ  (BaSO 4 ) കാര്യത്തിലും ഇത് ശരിയാണ്.
4.5 g/cm³ ആണ് അതിന്റെ സാന്ദ്രത.
ഏറ്റവും പ്രധാനപ്പെട്ട സം‌യുക്തങ്ങൾ ബേരിയം പെറോക്സൈഡ് , ബേരിയം ക്ലോറൈഡ് , ബേരിയം സൾഫേറ്റ് , ബേരിയം കാർബണേറ്റ് , ബേരിയം നൈട്രേറ്റ് , ബേരിയം ക്ലോറേറ്റ് എന്നിവയാണ്.
ബേരിയത്തിന് വൈദ്യരംഗത്തും വ്യവസായരംഗത്തും ചില ഉപയോഗങ്ങളുണ്ട്.
ബേരിയം സം‌യുക്തങ്ങൾ, പ്രധാനമായും ബാരൈറ്റ്  (BaSO 4 ) പെട്രോളിയം വ്യവസായത്തിൽ ഉപയോഗിക്കുന്നു.
ബേരിയം കാർബണേറ്റ് എലിവിഷം, ഇഷ്ടിക , ഗ്ലാസ് എന്നിവയുടെ നിർമ്മാണത്തിൽ ഉപയോഗിക്കുന്നു.
നിക്കലുമായി ചേർത്തുണ്ടാക്കുന്ന ലോഹസങ്കരം സ്പാർക്ക് പ്ലഗ് വയറുകളിൽ ഉപയോഗിക്കുന്നു.
ബേരിയം നൈട്രേറ്റും ക്ലോറേറ്റും കമ്പങ്ങൾക്ക്(അമിട്ട്) പച്ച നിറം നൽകുന്നു ബാരൈറ്റ് റബർ ഉൽ‌പാദനത്തിൽ വ്യാപകമായി ഉപയോഗിക്കുന്നു.
സ്വാഭാവികമായി കാണപ്പെടുന്ന ബേരിയം സ്ഥിരതയുള്ള ആറു ഐസോട്ടോപ്പുകളുടേയും , വളരെ കൂടിയ അർധായുസ്സുള്ള ((0.5-2.7) × 10 21 yrs) ഒരു റേഡിയോ ആൿറ്റീവ് ഐസോടോപ്പിന്റേയും (Ba-130) ഒരു മിശ്രിതമാണ്.
ബേരിയത്തിന്റെ 40 ഐസോടോപ്പുകൾ ഇതുവരെ കണ്ടെത്തിയിട്ടുണ്ട്.
എന്നാൽ ഇവയിൽ മിക്കവയും വളരെ റേഡിയോആക്ടീവും ഏതാനും മില്ലിസെക്കന്റുകൾ മുതൽ ഏതാനും മിനിറ്റുകൾ വരെ മാത്രം അർദ്ധായുസുള്ളവയാണ് .
എന്നാൽ ഇവയിൽ നിന്ന് വ്യത്യസ്തമായി 133 Ba ന് 10.51 വർഷവും 137m Ba ന് 2.55 മിനിറ്റും അർദ്ധായുസുണ്ട്.
ബേബിഫേസ് (സംഗീതജ്ഞൻ) ഇംഗ്ലീഷ് വിലാസം https://ml.wikipedia.org/wiki/Babyface_(musician)
അമേരിക്കൻ ഗായകനും ഗാനരചയിതാവും റെക്കോർഡ് നിർമ്മാതാവുമാണ് കെന്നത്ത് ബ്രയാൻ എഡ്മണ്ട്സ്.
(ജനനം: ഏപ്രിൽ 10, 1958) കരിയറിൽ ഉടനീളം 26-ൽ അധികം ആർ ബി ഹിറ്റുകൾ രചിക്കുകയും നിർമ്മിക്കുകയും ചെയ്ത അദ്ദേഹം 11 ഗ്രാമി അവാർഡുകൾ നേടിയിട്ടുണ്ട്.
എക്കാലത്തെയും മികച്ച നിർമ്മാതാക്കളുടെ പട്ടികയായ NME50 യിൽ അദ്ദേഹം 20 ആം സ്ഥാനത്താണ്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Babyface at Bmi.com ഇന്റർനെറ്റ് മൂവി ഡാറ്റാബേസിൽ നിന്ന് ബേബിഫേസ്
ബേരിയം അസറ്റേറ്റ്
ബേരിയം (II), അസറ്റിക് ആസിഡ് എന്നിവയുടെ ലവണമാണ് ബേരിയം അസറ്റേറ്റ് ( C 2 H 3 O 2 ) 2 ).
രസതന്ത്രത്തിലും നിർമ്മാണത്തിലും വ്യാപകമായി ഉപയോഗിക്കപ്പെടുന്ന ഇത് ഒരു വിഷപദാ‌ത്ഥമാണ്.
ബേരിയം കാർബണേറ്റുമായുള്ള അസറ്റിക് ആസിഡിന്റെ പ്രതിപ്രവർത്തനത്തിലൂടെ ബേരിയം അസറ്റേറ്റ് ഉത്പാദിപ്പിക്കാം: BaCO 3 + 2 CH 3 COOH → (CH 3 COO) 2 Ba + CO 2 + H 2 O
പ്രതിപ്രവർത്തനം നടക്കുന്ന ലായനി  41 ഡിഗ്രി സെൽഷ്യസിന് മുകളിലുള്ള താപനിലയിൽ  ബേരിയം അസറ്റേറ്റ് ആയി ക്രിസ്റ്റലൈസ് ചെയ്യുന്നു.
25 മുതൽ 40 ഡിഗ്രി സെൽഷ്യസ് വരെ, മോണോഹൈഡ്രേറ്റ് രൂപം ക്രിസ്റ്റലൈസ് ചെയ്യുന്നു.
ബേരിയം സൾഫൈഡ് ഉപയോഗിച്ചും പ്രവ‌ർത്തനം ചെയ്യാം: Ba S + 2 CH 3 COOH → (CH 3 COO) 2 Ba + H 2 S
ലായകം ബാഷ്പീകരിക്കപ്പെട്ട് ബേരിയം അസറ്റേറ്റ് ക്രിസ്റ്റലൈസ് ചെയ്യപ്പെടുന്നു.
ജലത്തിൽ വളരെ നന്നായി ലയിക്കുന്ന വെളുത്ത പൊടിയാണ് ബേരിയം അസറ്റേറ്റ്.
പൂജ്യം ഡിഗ്രി സെന്റിഗ്രേഡിൽ, 55.8 ഗ്രാം ബേരിയം അസറ്റേറ്റ് 100 ഗ്രാം വെള്ളത്തിൽ അലിഞ്ഞുചേരുന്നു.
ചൂടാക്കുമ്പോൾ ഇത് ബേരിയം കാർബണേറ്റായി വിഘടിക്കുന്നു.
വായുവിൽ ചൂടാക്കുമ്പോൾ ബേരിയം അസറ്റേറ്റ് കാർബണേറ്റായി വിഘടിക്കുന്നു.
സൾഫ്യൂറിക് ആസിഡ് , ഹൈഡ്രോക്ലോറിക് ആസിഡ്, നൈട്രിക് ആസിഡ് എന്നിവയുമായി പ്രതിപ്രവർത്തിച്ച് യഥാക്രമം സൾഫേറ്റ്, ക്ലോറൈഡ്, നൈട്രേറ്റ് എന്നിവ ലഭിക്കുന്നു.
തുണിവ്യവസായത്തിലും പെയിന്റുകളും വാർണിഷുകളും ഉണക്കുന്നതിനും ലൂബ്രിക്കറ്റിംഗ് ഓയിലിലും ബേരിയം അസറ്റേറ്റ് ഒരു മോർഡന്റായി ഉപയോഗിക്കുന്നു.
രസതന്ത്രത്തിൽ , മറ്റ് അസറ്റേറ്റുകളുടെ നിർമ്മാണത്തിലും ജൈവസംശ്ലേഷണത്തിൽ ഒരു ഉത്തേജകമായും ഇത് ഉപയോഗിക്കുന്നു.
അവലംബം കൂടുതൽ വായനയ്ക്ക് ഭർത്താവിന്റെ മൃതദേഹം കത്തിക്കരിഞ്ഞ നിലയിൽ കണ്ടെത്തിയതിന് പിന്നാലെ മറ്റൊരു പുരുഷനെ വിഷം നൽകിയെന്ന് യുവതി
ബേരിയം എനിമ ഇംഗ്ലീഷ് വിലാസം https://ml.wikipedia.org/wiki/Barium_enema Double Contrast Barium Enema depicting gas filled loop of colon trapped outside the normal peritoneal confines.
This marks the entrance or exit of transdiafragmatic, colonic herniation
ബേരിയം സൾഫേറ്റ് വൻകുടലിൽ നിറച്ചു നടത്തുന്ന ഒരു എക്സ്റേ പരിശോധനയാണ് ബേരിയം എനിമ .
ലോവർ ഗ്യാസ്റ്റോഇന്റെസ്റ്റിനൽ സീരീസ് എന്നും അറിയപ്പെടുന്നു.
ബേരിയം സൾഫേറ്റ് ഉപയോഗിച്ചുള്ള എനിമ രീതിയായതിനാലാണ് ഇത് ബേരിയം എനിമ എന്നറിയപ്പെടുന്നത്.
Lower gastrointestinal series എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബേബിക്കുട്ടൻ ഇംഗ്ലീഷ് വിലാസം https://ml.wikipedia.org/wiki/Babykuttan
ഒരു മലയാള നാടക അഭിനേതാവും സംവിധായകനും ഗാനരചയിതാവും നാടകരചയിതാവുമാണ് ബേബിക്കുട്ടൻ .
എഴുപതോളം നാടകങ്ങൾ രചിച്ചിട്ടുള്ള ഇദ്ദേഹം മികച്ച നാടകകൃത്തിനുള്ള സംസ്ഥാന അവാർഡടക്കം നിരവധി പുരസ്കാരങ്ങൾ നേടിയിട്ടുണ്ട്.
മലയാള നാടകപ്രതിഭയായിരുന്ന തേവലക്കര കുഞ്ഞൻ പിള്ളയുടെ രണ്ടാമത്തെ മകനാണ് ബേബിക്കുട്ടൻ.
ഹാസ്യതാരമായി തുടക്കമിട്ട ഇദ്ദേഹം നവചേതനയുടെ മഹാറാണി എന്ന നാടകത്തിൽ ആറു വേഷത്തിൽ അഭിനയിച്ചു.
തുടർന്നാണ് ഗാനരചനയിലും നാടകരചനയിലും പ്രവേശിച്ചത്.
തൂലിക എന്ന പേരിൽ നാടകസമിതി രൂപീകരിച്ചു.
തകഴിയുടെ ചെമ്മീൻ നാടകമായി അവതരിപ്പിച്ചു.
ഈ നാടകം അഞ്ചു സംസ്ഥാന പുരസ്കാരങ്ങൾ നേടി.
2002-ൽ ഇദ്ദേഹത്തിനു കേരള സംഗീതനാടക അക്കാദമി പുരസ്കാരം ലഭിച്ചു .
പുരസ്കാരങ്ങൾ കേരള സംഗീതനാടക അക്കാദമി പുരസ്കാരം (2002) അവലംബം പുറത്തേക്കുള്ള കണ്ണികൾ
ബേരി ബാരിഷ്
ബേരി ക്ലാർക്ക് ബാരിഷ് (1936 ജനുവരി 27-ന് ജനനം) ഒരു അമേരിക്കൻ എക്സ്മിരിമെന്റൽ ഫിസിസിസ്റ്റും, നോബേൽ പുരസ്കാരം ജേതാവുമാണ്.
കാലിഫോർണിയ ഇൻസ്റ്റിറ്റ്യൂട്ട്  ഓഫ് ടെക്നോളജിയിലെ ലിന്റെ പ്രൊഫസറായിരുന്നു.
അദ്ദേഹമായിരുന്നു ഗുരുത്വ തരംഗങ്ങളിൽ നടന്ന പഠനത്തിലെ വിദക്തന്മാരിലൊരാൾ.
2017 -ൽ ലിഗോ ഡിറ്റെക്ടർ ഉപയോഗിച്ചുകൊണ്ടുള്ള ഗുരുത്വ തരംഗങ്ങളുടെ കണ്ടെത്തലിനും, നിരീക്ഷണത്തിനും റെയിനർ വീസ്സ്, കിപ് തോൺ എന്നിവരോടൊപ്പം ഊർജ്ജതന്ത്രത്തിനുള്ള നോബേൽ പുരസ്കാരം ലഭിച്ചു.
ജനനവും പഠനവും
ഹരോൾഡ് ബാരിഷിന്റേയും, ലീയുടേയും, മകനായി നെബ്രാസ്ക്കയിലെ ഒമാഹയിൽ ജനിച്ചു.
ഇപ്പോൾ റഷ്യയിൽ താമസ്സിക്കുന്ന അദ്ദേഹത്തിന്റെ മാതാപിതാക്കൾ പൊളണ്ടിന്റെ ഭാഗമായിരിക്കുന്ന ജൂത കുടിയേറ്റക്കാരാണ്.
വടക്ക് കാലിഫോർണിയയിലാണ് ബാരിഷ് വളർന്നത്, ലോസ് എഞ്ചലസ്സലെ ഹൈസ്ക്കൂളിൽ പഠിച്ചു.
ബെർക്ക്ലിയിലെ യൂണിവേഴ്സ്റ്റി ഓഫ് കാലിഫോർണിയയിലാണ് അദ്ദേഹത്തിന്റെ ഫിസിക്സിലെ ബി.എ യും (1957), എക്സ്പിരിമെന്റൽ ഹൈ എനർജി ഫിസിക്സിൽ പി.എച്ച്.ഡി യും നേടിയത് (1962).
നാഷ്ണൽ ലബോറട്ടറീസിലെ ഫ്രൊണ്ടറിയൽ പാർട്ടിക്കിൾ ആക്സിലറേറ്റർ ഉപയോഗിച്ചുള്ള പുതിയ തന്മാത്ര പഠനത്തിന്റെ ഭാഗമായി അദ്ദേഹം 1963-ൽ കാൽട്ടെക്കിൽ ചേർന്നു.
റിസർച്ച്
1994-ൽ ബാരിഷ് ലേസർ ഇന്റർഫെറോമീറ്റർ ഗ്രാവിറ്റേഷ്ണൽ- വേവ് ഒബ്സർവേറ്ററി (LIGO) -യുടെ പ്രിൻസിപ്പ്‍ ഇൻവസ്റ്റിഗേറ്ററും, 1997-ൽ ഡയറക്ടറുമായി.
ലിവിങ്സ്റ്റണിൽ LIGO നിർമ്മിക്കാനായി 1994-ൽ ഫണ്ടിനുവേണ്ടിയുള്ള NSF നാഷ്ണൽ സയൻസ് ബോർഡ് -ൽ നിന്ന് അപ്പ്രൂവൽ പാസാകുന്നതിനുവേണ്ടിയുള്ള പ്രവർത്തനങ്ങൾ നടത്തിയത് ബാരിഷായിരുന്നു.
അദ്ദേഹം തന്നെയാണ് LIGO സയന്റിഫിക് കൊളാബറേഷൻ നിർമ്മിച്ചത്, ഇന്ന് ലോകമെമ്പാടുമായി ആയിരത്തോളം സന്നധപ്രവർത്തകർ നടത്തിപോരുന്നു.
ബേമാരിവോ നദി ഇംഗ്ലീഷ് വിലാസം https://ml.wikipedia.org/wiki/Bemarivo_River
വടക്കേ മഡഗാസ്കറിലാണ് ബേമാരിവോ നദി (ആഴം ഉള്ളത്).
ഇത് വടക്കുകിഴക്ക് തീരത്തേക്ക് ഇന്ത്യൻ മഹാസമുദ്രത്തിലേക്ക് ഒഴുകുന്നു.
ഇത് സെറാറ്റാനാന മാസിഫിന്റെ കിഴക്കും, മറോജെജി മാസിഫിന്റെ വടക്കൻ പകുതിയും വച്ച് വറ്റിപ്പോകുന്നു.
നോസിയറിനയ്ക്ക് സമീപമുള്ള RN 5a യിലൂടെയാണ് ഇത് കടന്നുപോകുന്നത്.
സാംബാവയുടെ വടക്ക് ഭാഗത്താണ്  സ്ഥിതി ചെയ്യുന്നത്.
ഈ നദിയുടെ വടക്കേ  അറ്റത്തെ പ്രദേശത്തെ ബെറ്റ്സിമിസാരാക എന്നറിയപ്പെടുന്നു.
സോഫിയ നദിയുടെ ഒരു ഉപനദിയെയും ബോമാരിവോ നദി എന്നും അറിയപ്പെടുന്നു.
ഇത് ആശയകുഴപ്പമുണ്ടാക്കാറുണ്ട്.
ബേബൽ (കംപൈലർ) ഇംഗ്ലീഷ് വിലാസം https://ml.wikipedia.org/wiki/Babel(compiler)
പഴയ ജാവാസ്ക്രിപ്റ്റ് എഞ്ചിനുകൾക്ക് പ്രവർത്തിപ്പിക്കാൻ കഴിയുന്ന ജാവാസ്ക്രിപ്റ്റിന്റെ പിന്നിലേക്ക് അനുയോജ്യമായ (backward compatible) പതിപ്പായി ഇഗ്മാസ്ക്രിപ്റ്റ് 2015+ (ഇഎസ് 6 +) കോഡ് പരിവർത്തനം ചെയ്യാൻ പ്രധാനമായും ഉപയോഗിക്കുന്ന ഒരു സൗജന്യ ഓപ്പൺ സോഴ്‌സ് ജാവാസ്ക്രിപ്റ്റ് കംപൈലറാണ് ബേബൽ .
ജാവാസ്ക്രിപ്റ്റ് പ്രോഗ്രാമിംഗ് ഭാഷയുടെ ഏറ്റവും പുതിയ സവിശേഷതകൾ ഉപയോഗിക്കുന്നതിനുള്ള ജനപ്രിയ ഉപകരണമാണ് ബേബൽ.
ഡവലപ്പർമാർക്ക് അവരുടെ ഉറവിട കോഡ് ജാവാസ്ക്രിപ്റ്റിന്റെ പതിപ്പുകളായി പരിവർത്തനം ചെയ്യുന്നതിന് ബാബൽ ഉപയോഗിച്ച് പുതിയ ജാവാസ്ക്രിപ്റ്റ് ഭാഷാ സവിശേഷതകൾ ഉപയോഗിക്കാൻ കഴിയും.
ബേബലിന്റെ പ്രധാന പതിപ്പ് 2016 ലെ കണക്കനുസരിച്ച് പ്രതിമാസം 5 ദശലക്ഷം തവണ ഡൗൺലോഡുചെയ്യുന്നു.
വ്യാപകമായി പിന്തുണയ്‌ക്കാത്ത വാക്യഘടനയെ പിന്നോക്ക-അനുയോജ്യമായ പതിപ്പാക്കി മാറ്റാൻ ബാബൽ പ്ലഗിനുകൾ ഉപയോഗിക്കുന്നു.
ഉദാഹരണത്തിന്, ES6 ൽ വ്യക്തമാക്കിയ അമ്പടയാള ഫംഗ്ഷനുകൾ സാധാരണ ഫംഗ്ഷൻ ഡിക്ലറേഷനുകളായി പരിവർത്തനം ചെയ്യുന്നു.
ജെ‌എസ്‌എക്സ് പോലുള്ള നിലവാരമില്ലാത്ത ജാവാസ്ക്രിപ്റ്റ് വാക്യഘടനയും പരിവർത്തനം ചെയ്യാൻ കഴിയും.
ജാവാസ്ക്രിപ്റ്റ് പരിതഃസ്ഥിതികളിൽ നിന്ന് പൂർണ്ണമായും നഷ്‌ടമായ സവിശേഷതകൾ‌ക്ക് പിന്തുണ നൽ‌കുന്നതിന് ബേബൽ‌ പോളിഫില്ലുകൾ‌ നൽ‌കുന്നു.
ഉദാഹരണത്തിന്, Array.from പോലുള്ള സ്റ്റാറ്റിക് രീതികളും Promise പോലുള്ള ബിൽറ്റ്-ഇന്നുകളും ഇഎസ്6+(ES6+) ൽ മാത്രമേ ലഭ്യമാകൂ, എന്നാൽ ബേബൽ പോളിഫിൽ ഉപയോഗിച്ചാൽ അവ പഴയ പരിതഃസ്ഥിതികളിൽ ഉപയോഗിക്കാൻ കഴിയും.
ബേയ്ഷാൻലോങ് ഇംഗ്ലീഷ് വിലാസം https://ml.wikipedia.org/wiki/Beishanlong
ഓർനിതോമിമോസൌർ വിഭാഗത്തിൽ പെട്ട ഒരു ദിനോസർ ആണ് ബേയ്ഷാൻലോങ് .
ഈ വിഭാഗത്തിലെ ഏറ്റവും വലിപ്പം എറിയവ ആണ് ഇവ.
തെറാപ്പോഡ ഇനം ആയ ഇവ ഇരുകാലികൾ ആയിരുന്നു.
തുടക്ക ക്രിറ്റേഷ്യസ് കാലത്ത് ചൈനയിൽ ആയിരുന്നു ഇവ ജീവിച്ചിരുന്നത്.
ബേയ്ഷാൻ എന്ന പേര് സൂചിപ്പിക്കുനതു ഇവയുടെ ഫോസ്സിൽ കണ്ടു കിട്ടിയ ബേയ്ഷാൻ മല നിരകളെയും, ലോങ് എന്നത് വ്യാളിക്ക് ചൈനീസ്സിൽ ഉള്ള പേരും ആണ്.
ഇവയുടെത് എന്ന് കരുതുന്ന 4 ഫോസ്സിലുകൾ ആണ് കണ്ടു കിട്ടിയിടുള്ളത് .
ഹോലോ ടൈപ്പ് : 2006-ൽ തലയോട്ടി ഒഴികെ ഉള്ള ഭാഗികം ആയാ ഫോസ്സിൽ, FRDC-GS GJ (06) 01-18  , 2007-ൽ FRDC-GS JB(07)01-01 , 1999-ൽ IVPP V12756.
ബേബി ഹൽദാർ
ഇരുട്ടും വെളിച്ചവും (ബം.আলো-আঁধারি, ആലോ ആന്ധാരി) എന്ന കൃതിയുടെ രചയിതാവാണ് ബേബി ഹൽദാർ , .
ഒരു വീട്ടുവേലക്കാരിയുടെ ആത്മകഥാകഥനമായ ഈ കൃതി മലയാളമടക്കം മിക്ക ഭാരതീയഭാഷകളിലേക്കും,മറ്റു വിദേശഭാഷകളിലേക്കും പരിഭാഷ ചെയ്യപ്പെട്ടിട്ടുണ്ട്.
കാഷ്മീരിലെ ഏതോ ഗ്രാമത്തിലെ നിർദ്ധന കുടുംബത്തിൽ ജനിച്ച്, പിന്നീട്  പശ്ചിമബംഗാളിലേക്ക് താമസം മാറ്റിയ  ബേബി ഹൽദാറിന്റെ പിതാവ് പട്ടാളക്കാരനായിരുന്നു.
ജോലിയിൽ നിന്ന് വിരമിച്ചശേഷം കുടുംബം ദുർഗ്ഗാപൂരിലേക്കും പിന്നെ മൂർഷിദാബാദിലേക്കും താമസം മാറ്റി.
ജീവിത സംഘർഷങ്ങൾ സഹിക്കാനാവാഞ്ഞ് അമ്മ വീടും കുടുംബവും ഉപേക്ഷിച്ച് പോയി.
പിതാവ് രണ്ടും മൂന്നും തവണ വിവാഹിതനായി.
ഏഴാം തരത്തിൽ പഠിച്ചുകൊണ്ടിരുന്ന പന്ത്രണ്ടുകാരിയായിരുന്ന ബേബി തന്നേക്കാൾ ഇരട്ടി വയസ്സുളള ഒരാൾക്ക്  വിവാഹം ചെയ്തു കൊടുക്കപ്പെട്ടു.
ഭർതൃകുടുംബത്തിലെ പീഡനങ്ങൾ അസഹ്യമായിത്തീർന്നപ്പോൾ ബേബി മൂന്നു മക്കളേയും കൊണ്ട് ആദ്യം ഫരീദാബാദിലും പിന്നീട് ഗുഡ്ഗാവിലും എത്തിപ്പെട്ടു.
ഉപജീവനത്തിനായി വീട്ടുജോലിക്കാരിയായി.
ഒരു നിയോഗമെന്നപോലെ സുപ്രസിദ്ധ ഹിന്ദി സാഹിത്യകാരൻ പ്രേംചന്ദിന്റെ പൌത്രൻ പ്രബോധ് കുമാറിന്റെ വീടായിരുന്നു അത്.
ബേബിക്ക് പുസ്തകങ്ങളോയുളള താത്പര്യം കണ്ടറിഞ്ഞ പ്രൊഫസ്സർ അവളെ പ്രോത്സാഹിപ്പിക്കുകയും സ്വന്തം കഥ, സ്വന്തം ശൈലിയിൽ പറയാൻ പ്രേരിപ്പിക്കയും ചെയ്തു.
അതിന്റെ ഫലമാണ് ഇരുട്ടും വെളിച്ചവും എന്ന ഈ കൃതി.
അവലംബം ↑ {{ cite book }} : Cite has empty unknown parameter: | 1= ( help ) ↑ ബേബി ഹൽദാർ ബി.ബി.സി. വാർത്ത ↑
ബൊപ്പര, കപൂർത്തല ഇംഗ്ലീഷ് വിലാസം https://ml.wikipedia.org/wiki/Boparai,_Kapurthala
പഞ്ചാബ് സംസ്ഥാനത്തെ കപൂർത്തല ജില്ലയിലെ ഭുലത്ത് ഉപജില്ലയിലെ ഒരു വില്ലേജാണ് ബൊപ്പര .
കാർട്ടപൂറിൽനിന്നും 16 കിലോമീറ്ററും ജലന്ധറിൽ നിന്നും 32 കിലോമീറ്ററും  അകലെയാണ് ബൊപ്പര വില്ലേജിന്റെ സ്ഥാനം.
ബൊപ്പര വില്ലേജിന്റെ പരമാധികാരി സർപഞ്ചാണ് .
ബൊപ്പരയിൽ രണ്ട് ഗുരുദ്വാരകളുണ്ട്.
ശ്രീ ഗുരു ഹർഗോബിന്ദ് ജി ഗുരുദ്വാരയും ബാബ ഹണ്ടാൾജി ഗുരുദ്വാരയും.
ഇതിൽ ശ്രീ ഗുരു ഹർഗോബിന്ദ് ജി ഗുരുദ്വാര ചരിത്രപ്രസിദ്ധമായ ഒന്നാണ്.
2011 ലെ ഇന്ത്യൻ കാനേഷുമാരി വിവരമനുസരിച്ച് ബൊപ്പര ൽ 424 വീടുകൾ ഉണ്ട്.
ആകെ ജനസംഖ്യ 2001 ആണ്.
ഇതിൽ 1021 പുരുഷന്മാരും 980 സ്ത്രീകളും ഉൾപ്പെടുന്നു.
ബൊപ്പര ലെ സാക്ഷരതാ നിരക്ക് 71.16 ശതമാനമാണ്.
ഇത് പഞ്ചാബിലെ ശരാശരിയായ 75.84 ലും താഴെയാണ്.
ബൊപ്പരയിലെ 6 വയസ്സിനു താഴെയുള്ള കുട്ടികളുടെ എണ്ണം 190 ആണ്.
ഇത് ബൊപ്പരയിലെ ആകെ ജനസംഖ്യയുടെ 9.5 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 564 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 503 പുരുഷന്മാരും 61 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 57.98 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
ബൊപ്പര ലെ 575  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 424 - - ജനസംഖ്യ 2001 1021 980 കുട്ടികൾ (0-6) 190 115 75 പട്ടികജാതി 575 290 285 പട്ടിക വർഗ്ഗം ഇല്ല ഇല്ല ഇല്ല സാക്ഷരത 71.16 % 49.57 % 50.43 % ആകെ ജോലിക്കാർ 564 503 61 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബൊമ്മക്കൊലു
തമിഴ്നാട് , കർണ്ണാടക , ആന്ധ്രാപ്രദേശ്‌ തുടങ്ങിയ ദക്ഷിണേന്ത്യൻ സംസ്ഥാനങ്ങളിൽ നവരാത്രി കാലങ്ങളിൽ ദേവീദേവന്മാരുടെ ബൊമ്മകൾ (പാവകൾ) അണിനിരത്തി നടത്തുന്ന ഒരു ആചാരമാണ് ബൊമ്മക്കൊലു (Bomma Kolu (Golu) .
ബൊമ്മക്കൊലു എന്ന പദം 'പാവ' എന്നർത്ഥം വരുന്ന 'ബൊമ്മ' എന്നതും 'പടികൾ' എന്നർത്ഥം വരുന്ന 'കൊലു' എന്ന വാക്കും കൂടിച്ചേർന്നുണ്ടായതാണ്.
ആചാരം ബൊമ്മക്കൊലു 1950-54
നവരാത്രിയുടെ ആദ്യ ദിവസം ഗണപതിപൂജയ്ക്കു ശേഷം കുടുംബത്തിലെ മുതിർന്ന ആൾ (ആൺ/പെൺ) സരസ്വതി , പാർവ്വതി , ലക്ഷ്മി എന്നീ ദേവിമാർക്കുവേണ്ടി കലശാവാഹനം പൂജവിധി നടത്തുന്നു.
അതിനു ശേഷം മരത്തടികൾ കൊണ്ട് പടികൾ (കൊലു) ഉണ്ടാക്കുന്നു.
സാധാരണയായി 3, 5,7, 9, 11 എന്നിങ്ങനെ ഒറ്റസംഖ്യയിലാണ് പടികൾ നിർമ്മിക്കുന്നത്.
പടികൾക്കു മുകളിൽ തുണി വിരിച്ചശേഷം ദേവീദേവൻമാരുടെ ബൊമ്മകൽ അവയുടെ വലിപ്പത്തിനും സ്ഥാനത്തിനു മനുസരിച്ച് അതിൽ നിരത്തി വെക്കുന്നു.
പുരാണത്തിലെ കഥാപാത്രങ്ങളും കഥകളുമാണ് ബൊമ്മകൊലുകളിൽ ചിത്രീകരിക്കുന്നത്.
ബൊമ്മക്കൊലു :
ദാരികൻ വളരെ മിടുക്കനായ യുദ്ധവീരനായിരുന്നു.
തോല്പിക്കാനാവാത്തവൻ.
ദാരികനെ വധിക്കുക എന്നതാണ് കാളിയുടെ ലക്ഷ്യം.
കുറേതവണ ദാരികനെ വധിക്കാൻ ശ്രമിച്ചു എങ്കിലും ധാരികൻ്റെ രോമത്തിൽ പോലും തൊടാൻ കാളിക്കായില്ല.
അങ്ങനെയാണ് കാളി ശക്തിസ്വരൂപിക്കാനായി തപസ്സ് തുടങ്ങുന്നത്.
ഒൻപതു രാവുകളും പത്തു ദിനങ്ങളും നീളുന്ന ഉഗ്രൻ തപസ്സ്.
ദാരിക നിഗ്രഹം ദേവകളുടേയും ആവശ്യമായതിനാൽ കാളിക്ക് പിന്തുണ പ്രഖ്യാപിച്ച് ദേവീ ദേവന്മാരും തപസ്സനുഷ്ഠിക്കുന്നിടത്തു വരികയും വിവിധ തരം ആയുധങ്ങളും ആഹാരപദാർത്ഥങ്ങളും ഉൾപ്പെടെ വിശിഷ്ടമായ കാഴ്ചവസ്തുക്കൾ സമ്മാനമായി നൽകുകയും ചെയ്യുന്നു.
തപസ്സിൻ്റെ അവസാനമാകുമ്പോഴേക്കും ഒട്ടുമിക്ക ദേവീദേവന്മാരും കാളിക്ക് പിന്തുണയുമായി എത്തിച്ചേരും.
ഇതാണ് നവരാത്രി പൂജ.
വിശയദശമിയുടെ അന്ന് തപസ്സ് മതിയാക്കി ദേവകളുടെ അനുഗ്രാശ്ശിസ്സുകളോടെ ദാരിക നിഗ്രഹത്തിനു പുറപ്പെടുകയും രണ്ടാഴ്ചത്തെ യുദ്ധത്തിനു ശേഷം കറുത്ത വാവ് ദിവസത്തിൽ ദാരികനെ വധിക്കുകയും ചെയ്യുന്നു.
അതാണ് ദീപാവലി.
നവരാത്രിയിൽ കാളിയുടെ തപസ്സിന് പിന്തുണ അർപ്പിക്കാൻ വരുന്ന ദേവഗണത്തെ പ്രതിനിധീകരിക്കുന്നതാണ് ബൊമ്മക്കൊലു.
കേരളമൊഴികെയുള്ള ദക്ഷിണേന്ത്യൻ സംസ്ഥാനങ്ങളിൽ ഇതൊരു പ്രധാന പരിപാടിയാണ്.
കേരളത്തിലെ തമിഴ് വംശജരും ബൊമ്മക്കൊലു ഒരുക്കാറുണ്ട്.
നവരാത്രി ബൊമ്മക്കൊലുവിന്റെ ഉദ്ഭവം ഇങ്ങനെയാണ്.
ചിത്രശാല Navratri Golu in Tamil Nadu Navratri Golu അവലംബം പുറത്തേക്കുള്ള കണ്ണികൾ Symbolism of Kolu - http://uni5.co/index.php/en/vedic-festivals/golu.html Buy Navarathri Golu Dolls Online http://sellywelly.com/ Archived 2016-11-12 at the Wayback Machine .
ബൊയ്കൊ ബോറിസോവ് ഇംഗ്ലീഷ് വിലാസം https://ml.wikipedia.org/wiki/Boyko_Borisov
മുൻ ബൾഗേറിയൻ പ്രധാനമന്ത്രിയാണ് ബൊയ്‌കൊ ബോറിസോവ് (13 ജൂൺ 1959).
2013 ൽ വൈദ്യുതി നിരക്ക് വർധനയിലും ചെലവുചുരുക്കൽ നടപടികളിലും പ്രതിഷേധിച്ചുള്ള രാജ്യവ്യാപക സമരത്തിന്റെ പശ്ചാത്തലത്തിൽ രാജി വയ്ക്കുകയായിരുന്നു.
ജീവിതരേഖ അവലംബം ↑ പുറം കണ്ണികൾ Boyko Borisov എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബൊറാജിനേസീ ഇംഗ്ലീഷ് വിലാസം https://ml.wikipedia.org/wiki/Boraginaceae
146 ജനുസുകളിലായി ഏതാണ്ട് 2000 സ്പീഷിസുകൾ ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണ് ബൊറാജിനേസീ (Boraginaceae) .
ലോകമെങ്ങും കണ്ടുവരുന്ന ഈ കുടുംബത്തിൽ കുറ്റിച്ചെടികളും മരങ്ങളും എല്ലാം ഉൾപ്പെടുന്നു.
ഈ കുടുംബത്തിലെ മിക്ക അംഗങ്ങൾക്കും രോമമുള്ള ഇലകളാണ് ഉള്ളത്.
അവയിൽ അടങ്ങിയിരിക്കുന്ന സിലിക്കൺ ഡയോക്സൈഡും കാൽസ്യം കാർബണേറ്റുമാണ് അതിനു കാരണം.
ഈ രോമങ്ങൾ നിത്യവും ഈ ചെടികളുമായി ഇടപഴകുന്ന ചിലർക്ക് അസ്വസ്ഥതകൾ ഉണ്ടാക്കാറുണ്ട്.
ചില സ്പീഷിസുകളിൽ അടങ്ങിയിരിക്കുന്ന ആന്തോസൈയാനിൻ പൂക്കളുടെ നിറം സമയം പോകുന്തോറും ചുവപ്പിൽ നിന്നും നീലയാവാൻ കാരണമാകുന്നുണ്ട്.
പരാഗണം നടത്തുന്നവർക്ക് ഇനി കാര്യമായി തേനോ പൂമ്പൊടിയോ ലഭിക്കാൻ ഇല്ലെന്ന സന്ദേശം നൽകാൻ ആവണം ഈ മാറ്റം എന്നു കരുതുന്നു.
ജനുസുകൾ Actinocarya Adelocaryum Afrotysonia Alkanna Amblynotus Amphibologyne Amsinckia Anchusa Ancistrocarya Anoplocaryum Antiotrema Antiphytum Arnebia Asperugo Auxemma Borago Bothriospermum Bourreria Brachybotrys Brunnera Buglossoides Caccinia Carmona Cerinthe Chionocharis Choriantha Cordia Craniospermum Cryptantha Cynoglossopsis Cynoglossum Cynoglottis Cysostemon Dasynotus Decalepidanthus Echiochilon Echiostachys Echium Ehretia Elizaldia Embadium Eritrichium Gastrocotyle Gyrocaryum Hackelia Halacsya Halgania Harpagonella Heliocarya Heliotropium Heterocaryum Huynhia Ivanjohnstonia Ixorhea Lacaitaea Lappula Lasiarrhenum Lasiocaryum Lepechiniella Lepidocordia Lindelophia Lithodora Lithospermum Lobostemon Macromeria Maharanga Mairetis Mattiastrum Mertensia Metaeritrichium Microcaryum Microula Mimophytum Moltkia Moltkiopsis Moritzia Myosotidium Myosotis Neatostema Nesocaryum Nogalia Nomosa Nonea Ogastemma Omphalodes Omphalolappula Omphalotrigonotis Onosma Oxyosmyles Paracaryum Pardoglossum Patagonula Pectocarya Pentaglottis Perittostema Phacelia Plagiobothrys Pseudomertensia Psilolaemus Pteleocarpa Pulmonaria Rindera Rochefortia Rochelia Rotula Saccellium Scapicephalus Sericostoma Sinojohnstonia Solenanthus Stenosolenium Stephanocaryum Suchtelenia Symphytum Thaumatocaryum Thyrocarpus Tianschaniella Tiquilia Tournefortia Trachelanthus Trachystemon Trichodesma Trigonocaryum Trigonotis Ulugbekia Valentiniella അവലംബം പുറത്തേക്കുള്ള കണ്ണികൾ Distribution Map And Genus list At Boraginaceae At Boraginales At: Trees At: APweb At: Missouri Botanical Garden Boraginaceae In: Mabberley's Plant-Book Boraginaceae At: Plant Names At: IPNI Home page of James L. Reveal and C. Rose Broome Boraginaceae (Search Exact) At Name Search At: Tropicos At: Missouri Botanical Garden Boraginaceae.
Topwalks.net: Walking Routes in Spain.
Boraginaceae.
തുടർ വായനയ്ക്ക് Diane, N., et al. 2002.
A systematic analysis of Heliotropium , Tournefortia , and allied taxa of the Heliotropiaceae (Boraginales) based on ITS1 sequences and morphological data.
American Journal of Botany 89(2), 287-95.
Gottschling, M., et al. (2001).
Secondary structure of the ITS1 transcript and its application in a reconstruction of the phylogeny of Boraginales.
Plant Biology 3, 629-36.
വിക്കിസ്പീഷിസിൽ Boraginaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Boraginaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബൊറാജിനേൽസ്
സപുഷ്പിസസ്യങ്ങളിലെ ഒരു നിരയാണ് ബൊറാജിനേൽസ് (Boraginales) .
2016 -ലെ ഏ പി ജി സിസ്റ്റം പ്രകാരം ഈ നിരയിൽ ബൊറാജിനേസീ എന്ന് ഒരു കുടുംബം മാത്രമേയുള്ളൂ.
എന്നാൽ സമീപകാലപഠനങ്ങളിൽ ഇതിൽ മറ്റു കുടുംബങ്ങളും ഉൾപ്പെടുത്തിയിട്ടുണ്ട്.
അവലംബം സ്രോതസ്സുകൾ Diane, N., H. Förther, and H. H. Hilger.
American Journal of Botany 89: 287-295 (online abstract here Archived 2010-06-26 at the Wayback Machine . ).
Gottschling, M., H. H. Hilger 1, M. Wolf 2, N. Diane.
Secondary Structure of the ITS1 Transcript and its Application in a Reconstruction of the Phylogeny of Boraginales.
Plant Biology (Stuttgart) 3: 629-636 (abstract online here Archived 2007-09-30 at the Wayback Machine . ) പുറത്തേക്കുള്ള കണ്ണികൾ Distribution Map And Genus list At Boraginaceae At Boraginales At: Trees At: APweb At: Missouri Botanical Garden
ബൊനാലു ഇംഗ്ലീഷ് വിലാസം https://ml.wikipedia.org/wiki/Bonalu
ആന്ധ്രാപ്രദേശിലെ ഒരു ഹൈന്ദവ ആഘോഷമാണ് ബൊനാലു .
ഹൈദരാബാദ് , സെക്കന്ദരാബാദ്, തെലുങ്കാന , റായൽ സീമ എന്നിവിടങ്ങളിലാണ് ബൊനാലു ആഘോഷിക്കപ്പെടുന്നത്.
ആഷാഢമാസത്തിൽ, ജൂലൈ/ആഗസ്റ്റ്, ആണ് ബൊനാലു ആഘോഷിക്കപ്പെടുന്നത്.
മഹാകാളിയുമായി ബന്ധപ്പെട്ട ആഘോഷമാണിത്.
ആഘോഷത്തിന്റെ ആദ്യദിവസവും അവസാനദിവസവും യെല്ലമ്മ ദേവിയ്ക്ക് പ്രത്യേക പൂജകൾ ചെയ്യാറുണ്ട്.
പ്രാർഥനകൾ സഫലീകരിച്ചു തരുന്നതിനുള്ള നന്ദിസുചകമായിട്ടാണ് ബൊനാലു ആഘോഷിക്കുന്നത്.
തെലുഗിൽ ബോനം അല്ലെങ്കിൽ ഭോജനാലു എന്നാൽ ഒരു തരം ഭക്ഷണമാണ്.
അതാണ് ദേവതയ്ക്ക് നിവേദിക്കപ്പെടുന്നത്.
അരി, പാല്, പഞ്ചസാര എന്നിവ ചേർത്തുണ്ടാക്കുന്ന ഒരു തരം പൊങ്കൽ ആണിത്.
മൺചട്ടികളിൽ വേപ്പില, മഞ്ഞൾ, കുങ്കുമം, ഒരു വിളക്ക് എന്നിവയേന്തി സ്ത്രീകൾ ദേവീ ക്ഷേത്രത്തിലേയ്ക്ക് പോകുമ്പോൾ പുരുഷന്മാർ നൃത്തം ചെയ്തും ചെണ്ട കൊട്ടിയും അവരെ അനുഗമിക്കുന്നു.
ദേവതകൾക്ക് പോച്ചമ്മ, മൈസമ്മ, യെല്ലമ്മ, പേദമ്മ, ദോക്കലമ്മ, അങ്കലമ്മ, മാരെമ്മ, നൂകലമ്മ എന്നിങ്ങനെ പേരുകൾ ഉണ്ട്.
ബൊനാലുവിന്റെ ഉത്ഭവം
1813ൽ ഹൈദരാബാദിലും സെക്കന്ദരാബാദിലും ആണ് ബൊനാലുവിന്റെ ഉത്ഭവം .
അക്കാലത്ത് ഹൈദരാബാദിൽ പ്ലേഗ് രോഗം പരക്കുകയും ആയിരക്കണക്കിന് ആളുകൾ മരിക്കുകയും ചെയ്തു.
ദേവിയുടെ കോപം കാരണമാണ് രോഗം പടർന്നതെന്ന് ജനങ്ങൾ വിശ്വസിച്ചു.
അവർ മഹാകാളിയ്ക്ക് ബൊനാലു (ഭോജനാലു) സമർപ്പിച്ചു.
ചടങ്ങുകൾ As part of the World Folk Day celebrations, Bonala performance at the folk fair cultural program organized by Department of Language and Culture, Government of Telangana at Ravindra Bharathi, Hyderabad on 31st August 2019
ബൊനാലു ആഘോഷങ്ങൾ തുടങ്ങുന്നത് ഗോൽകോണ്ട കോട്ടയിലെ മഹാകാളിയിൽ നിന്നാണ്.
അവിടെ നിന്നും സെക്കന്ദരാബാദിലെ ഉജ്ജയിനി മഹാകാളി ക്ഷേത്രത്തിലേയ്ക്കും ബൽക്കം പേട്ട് യെല്ലമ്മ ക്ഷേത്രത്തിലും തുടരുന്നു.
ആഘോഷദിവസം സ്ത്രീകൾ പട്ടുസാരിയും ആഭരണങ്ങളും ധരിക്കുന്നു.
ചില സ്ത്രീകൾ തലയിൽ കുടം (ബോനം) വച്ച് താളത്തിനൊത്ത് നൃത്തം ചെയ്യും.
പണ്ടുകാലത്ത് എരുമയെ ദേവിയ്ക്ക് ബലി കൊടുക്കുന്ന പതിവുണ്ടായിരുന്നു.
ഇപ്പോൾ കോഴിയെയാണ് ബലി കൊടുക്കാറ്.
ബൊനാലു ഏന്തുന്ന സ്ത്രീകളെ ദേവിയായിട്ടാണ് കണക്കാക്കുക.
അവർ അമ്പലത്തിലേയ്ക്ക് പോകുമ്പോൾ വിശ്വാസികൾ അവരുടെ കാലുകൾ കഴുകാറുണ്ട്.
അവരോടുള്ള ബഹുമാനസുചകമായി തൊട്ടെല (നിറമുള്ള കടലാസ് കൊണ്ട് ഉണ്ടാക്കുന്ന ഒരു രൂപം) സമർപ്പിക്കുന്നു.
ആഷാഢമാസത്തിൽ ദേവി തങ്ങളെ സന്ദർശിക്കുന്നു എന്നാണ് വിശ്വസിക്കപ്പെടുന്നത്.
ദേവിയെ കാണാനും അവരുടെ സ്നേഹവും ആരാധനയും അറിയിക്കാനും അവർക്ക് ഭക്ഷണം കൊടുക്കുന്നു.
പോതുരാജു
ദേവിയുടെ സഹോദരനായ പോതുരാജു ആരോഗ്യവാനായ, ചുവന്ന മുണ്ടും കൈകളിൽ മണികളും ധരിച്ച ഒരാളാണ്.
ശരീരത്തിൽ മഞ്ഞളും നെറ്റിയിൽ കുങ്കുമവും പൂശിയിരിക്കും.
ചെണ്ട താളത്തിനൊക്ക് അയാൾ നൃത്തം ചെയ്യും.
പലഹാരവണ്ടിയുടെ മുന്നിൽ നിന്നാണ് അയാൾ നൃത്തം ചെയ്യുക.
ഉത്സവത്തിന് തുടക്കമിടുന്നയാൾ എന്ന നിലയ്ക്കാണ് അയാൾ കണക്കാക്കപ്പെടുന്നത്.
അയാൾ ബോനം ഏന്തിയ സ്ത്രീകളെ അമ്പലത്തിലേയ്ക്ക് നയിക്കുന്നു.
അകമ്പടിയായി താളവും മേളവും ഉണ്ടാകും.
പ്രമാണം:Pothuraju 2010.jpg പോതുരാജു A woman under trance രംഗം
പ്രവചനം അറിയാവുന്ന സ്ത്രീകൾ അടുത്ത ഒരു വർഷത്തെ ഭാവിപ്രവചനം ഭക്തരോട് പങ്കു വയ്ക്കുന്നതാണ് രംഗം.
ഘടം
ഘടം ഒരു ചെമ്പ് പാത്രമാണ്.
ദേവിയുടെ രൂപത്തിലാണ് അത് അലങ്കരിച്ചിരിക്കുന്നത്.
ഒരു പൂജാരി, പരമ്പരാഗത വസ്ത്രമണിഞ്ഞ് ദേഹമാസകലം മഞ്ഞൾ പൂശി അമ്മയെ തലയിൽ ചുമക്കുന്നു.
അവസാനദിവസം വെള്ളത്തിൽ ഒഴുക്കുന്നത് വരെ ഘടം പൂജിക്കപ്പെടുന്നു.
ആയിരക്കണക്കിന് ഭക്തരുടെ സാന്നിദ്ധ്യത്തിൽ ആണ് ഘടം നിമഞ്ജനം ചെയ്യപ്പെടുന്നത്.
രംഗത്തിന് ശേഷമാണ് ഘടം നിമഞ്ജനം ചെയ്യപ്പെടുന്നത്.
അവലംബം പുറത്ത് നിന്നുമുള്ള കണ്ണികൾ Bonalu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Women carrying the Bonam Archived 2007-09-28 at the Wayback Machine .
The Hindu feature Archived 2008-02-27 at the Wayback Machine .
Mayadari Mysamma song feature on The Hindu Archived 2007-10-17 at the Wayback Machine .
ബൊറീലിസ് തടം ഇംഗ്ലീഷ് വിലാസം https://ml.wikipedia.org/wiki/Borealis_basin
ചൊവ്വയുടെ ഉത്തരാർദ്ധഗോളത്തിലെ, ഗ്രഹോപരിതലത്തിന്റെ 40 ശതമാനത്തോളം വരുന്ന നിരപ്പായ പ്രദേശമാണ് ബൊറീലിസ് തടം .
ഒരു വലിയ ഉൽക്കാപതനം മൂലമുണ്ടായ ഒന്നാണിതെന്ന് അനുമാനിക്കപ്പെടുന്നു.
ബൊമാൻജി ഹോർമർജി വാഡിയ ക്ലോക്ക് ടവർ
ദക്ഷിണ മുംബൈയിലെ ഫോർട്ട് മേഖലയിൽ സ്ഥിതി ചെയ്യുന്ന ഒരു ഘടികാരഗോപുരമാണ് ബൊമാൻജി ഹോർമർജി വാഡിയ ക്ലോക്ക് ടവർ .
നഗരത്തിലെ വിദ്യാഭ്യാസത്തിന് സംഭാവന നൽകിയ ഒരു പാഴ്‌സി മനുഷ്യകാരുണ്യപ്രവർത്തകനായ ബൊമാൻജി ഹോർമർജി വാഡിയയുടെ സ്മരണക്കായി 1882-ൽ പൊതു ഫണ്ട് ഉപയോഗിച്ച് നി.
ർമ്മിച്ചതാണ് ഇത്.
ബോംബെ നേറ്റീവ് എജ്യുക്കേഷൻ സൊസൈറ്റി അംഗവും എൽഫിൻസ്റ്റൺ ഇൻസ്റ്റിറ്റ്യൂഷന്റെ (ഇപ്പോൾ എൽഫിൻസ്റ്റൺ കോളേജ്) ബോർഡ് അംഗവുമായിരുന്ന ബൊമാൻജി ഹോർമർജി വാഡിയ 1862 ജൂലൈ 3-ന് അന്തരിച്ചു.
ഈ ക്ലോക്ക് ടവർ പലപ്പോഴും വളരെ മോശം അവസ്ഥയിലായിരുന്നു.
ഘടികാരത്തിന്റെ ഗ്ലാസുകളും സമയസൂചികളും പലപ്പോഴും മോഷ്ടിക്കപ്പെട്ടു.
കാലപ്പഴക്കത്താൽ ഇതിന്റെ ഘടനയിൽ വിള്ളലുകൾ വീണിരുന്നു.
കൂടാതെ തടിയിൽ ചെയ്ത കൂട്ടിച്ചേർക്കലുകളും മറ്റും ദ്രവിച്ചു തുടങ്ങിയിരുന്നു.
എന്നാൽ 2017-ൽ കാലാ ഗോഡ അസോസിയേഷന്റെ ധനസഹായത്തോടെ കൺസർവേഷൻ ആർക്കിടെക്റ്റ് വികാസ് ദിലാവാരിയുടെ നേതൃത്വത്തിലുള്ള സംഘം ഇത് പുനഃസ്ഥാപിച്ചു.
കെട്ടിടത്തിന് പ്രവർത്തനക്ഷമമായ ഒരു ഡ്രിങ്ക് ഫൗണ്ടൻ ഉണ്ടായിരുന്നു.
കൂടാതെ മുൻഭാഗത്ത് പേർഷ്യൻ വാസ്തുവിദ്യയുടെ പല ഘടകങ്ങളും ഉണ്ട്.
എല്ലാ കവാടങ്ങളിലും ലമാസ്സുവിന്റെ ശിൽപ്പങ്ങളും, അകാന്തസ് ഇലകളുടെ മാതൃകയിലുള്ള അലങ്കാരപ്പണികൾ എന്നിവയുണ്ട്.
സാംസ്കാരിക പൈതൃക സംരക്ഷണത്തിനുള്ള യുനെസ്കോയുടെ ഏഷ്യാ-പസഫിക് അവാർഡിന്  ടവറിലെ പുനരുദ്ധാരണ പദ്ധതിക്ക് പ്രത്യേക പരാമർശം ലഭിക്കുകയുണ്ടായി.
ബൊമൻ ഇറാനി ഇംഗ്ലീഷ് വിലാസം https://ml.wikipedia.org/wiki/Boman_Irani
പ്രശസ്തനായ ‌ ഇന്ത്യൻ ചലച്ചിത്ര താരമാണ് ബൊമൻ ഇറാനി (ജനനം - ഒക്ടോബർ 1 1962, മുംബൈ , മഹാരാഷ്ട്ര ).
ഹിന്ദി ചലച്ചിത്രങ്ങളിൽ ഒരു ഹാസ്യതാരമായും, സഹനടനായും, സ്വഭാവനടനായും അഭിനയിച്ച ഇറാനി ഒരു ഫോട്ടോഗ്രാഫറുംകൂടിയാണ്.
ചലച്ചിത്രരംഗത്തേക്ക് പ്രവേശിക്കുന്നതിനു മുൻപ് ബൊമൻ ഇറാനി ഒരു കച്ചവടക്കാരനായിരുന്നു.
ഒരു ഫോട്ടോഗ്രാഫറായാണ് ഇറാനി കലാരംഗത്തേക്ക് കടക്കുന്നത്.
സിനിമയിൽ അഭിനയിക്കുന്നതിനു മുൻപ് ഇറാനി ‌ നാടകങ്ങളിലും അഭിനയിച്ചിരുന്നു.
പ്രശസ്ത നാടക സം‌വിധായകൻ ഫിറോസ് അബ്ബാസ് ഖാന്റെ മഹാത്മ വേഴ്സസ് ഗാന്ധി (Mahatma vs. Gandhi)എന്ന നാടകത്തിൽ മഹാത്മാഗാന്ധിയുടെ കഥാപാത്രം കൈകാര്യം ചെയതത് ബൊമൻ ഇറാനിയായിരുന്നു.